Source: http://net.jogtar.hu/jr/gen/hjegy_doc.cgi?rendelettar=erzsebetvaros&dbnum=197&docid=A1300046.07R
Timestamp: 2017-10-23 06:23:33+00:00

Document:
Budapest Főváros VII. kerület Erzsébetváros Önkormányzata Képviselő-testületének 46/2013. (IX. 6.) önkormányzati rendelete - a felügyeleti díjról, valamint az üzletek működésével összefüggésben elkövetett jogellenes cselekmények ellenőrzésének rendjéről
Budapest Főváros VII. kerület Erzsébetváros Önkormányzata Képviselő-testületének 46/2013. (IX. 6.) önkormányzati rendelete
2013.X.1. - 2015.XII.30. 2015.XII.31. -
a felügyeleti díjról, valamint az üzletek működésével összefüggésben elkövetett jogellenes cselekmények ellenőrzésének rendjéről
1. melléklet a Budapest Főváros VII. kerület Erzsébetváros Önkormányzata Képviselő-testületének 46/2013. (XI. 6.) önkormányzati rendeletéhez
BEVALLÁS a Budapest Főváros VII. kerület Erzsébetváros Önkormányzata közigazgatási területén található üzlet(ek) éves felügyeleti díj fizetési kötelezettségének megállapításához
Budapest Főváros VII. kerület Erzsébetváros Önkormányzatának Képviselő-testülete az Alaptörvény 32. cikk (1) bekezdés a) pontjában és (2) bekezdésében, Magyarország helyi önkormányzatairól szóló 2011. évi CLXXXIX. törvény 23. § (5) bekezdés 8. pontjában, valamint a kereskedelemről szóló 2005. évi CLXIV. törvény 6. § (4) bekezdésében és a 12. § (5) bekezdésében kapott felhatalmazás alapján, a helyi sajátosságok figyelembevételével a következőket rendeli el:
1. § * A rendelet területi hatálya kiterjed a Budapest Főváros VII. kerület Erzsébetváros Önkormányzata (a továbbiakban: Önkormányzat) közigazgatási területén található, a világörökségi területen működő, 24 és 6 óra között nyitva tartó, szeszes italt kimérő, árusító kereskedelmi, illetve vendéglátó üzletekre.
1. üzlet: a kereskedelemről szóló 2005. évi CLXIV. törvény (a továbbiakban: Kertv.) 2. § 27. pontjában körülírt terület;
2. kereskedelmi tevékenység: a Kertv. 2. § 9. pontjában szereplő tevékenység;
3. vendéglátás: a Kertv. 2. § 30. pontjában szereplő tevékenység;
4. szeszes ital: a Kertv. 2. § 23a. pontjában szereplő termék;
5. üzlet működésével összefüggésben elkövetett jogellenes cselekmény: a Kertv. 2. § 31. pontjában szereplő cselekmény;
6. világörökségi terület: a világörökségről szóló 2011. évi LXXVII. törvény 2. § 5. pontjában meghatározott terület.
3. § (1) * Az üzlet köteles a 24 és 6 óra közötti nyitva tartásával összefüggő - a közbiztonság, illetve a köztisztaság fenntartásához kapcsolódó - többletfeladatokhoz igazodó, és a jegyző által a (2) bekezdésben foglaltak szerint meghatározott összegű felügyeleti díjat az Önkormányzat részére megfizetni.
(2) A felügyeleti díj mértéke 20 Ft/fő/éjszakai nyitvatartási nap, amelyet a működési engedélyben vagy igazolásban meghatározott befogadóképesség szerint kell számítani, összege azonban nem haladhatja meg az üzlet éves korrigált iparűzési adóalapjának 0,5%-át.
(3) A felügyeleti díjat negyedévente, az azt követő hónap 15-éig kell megfizetni az Önkormányzat erre a célra létrehozott számlájára.
(5) * Az üzlet üzemeltetője az éves felügyeleti díj megállapításához az adózás rendjéről szóló 2003. évi XCII. törvény 32. § (1) bekezdésében meghatározott időpontig az e rendelet 1. melléklete szerinti bevallást nyújt be a jegyzőhöz.
(6) * Az üzlet üzemeltetője az (5) bekezdésben meghatározott bevallás benyújtásával egyidejűleg az esetleges többlet felügyeleti díj befizetésének visszaigénylésére tesz nyilatkozatot, illetve az addig meg nem fizetett felügyeleti díjat megfizeti.
4. § (1) A felügyeleti díj meghatározásával, illetve az annak meg nem fizetésével összefüggő eljárás lefolytatására - átruházott hatáskörben - a jegyző jogosult.
(1a) * A jegyző a 3. §-ban meghatározott felügyeleti díj megállapítására vonatkozóan - az üzlet üzemeltetője által benyújtott nyilatkozatot és iratok, a rendelkezésére álló adatok, valamint az üzlet üzemeltetője által megtett befizetések figyelembe vételével - határozatot hoz.
(2) A jelen rendelet 3. §-ában foglalt rendelkezések megsértése esetén a jegyző a Kertv. 9. § (4) bekezdése, valamint a kereskedelmi tevékenységek végzésének feltételeiről szóló 210/2009. (IX. 29.) Korm. rend. 27. § (1) bekezdése alapján jár el.
5. § (1) A felügyeleti díjat az Önkormányzat kizárólag a felügyeleti díj fizetésére kötelezett üzletek által közvetlenül vagy közvetve okozott, az Önkormányzatot egyébként terhelő közbiztonsági, illetve köztisztasági feladatokat meghaladóan az éjszakai nyitva tartással összefüggésben keletkező - az önkormányzat által elkülönítetten kimutatott - közbiztonsági, illetve köztisztasági többletfeladatok ellátására fordíthatja.
(2) Az Önkormányzat részére befolyt felügyeleti díj felhasználásáról készült beszámolót minden évben a zárszámadással egyidejűleg elfogadásra a Képviselő-testület elé kell terjeszteni.
6. § (1) Az üzlet működésével összefüggésben elkövetett jogellenes cselekmény bekövetkezésére vonatkozó ellenőrzést a közterület-felügyelet a jegyző által előre meghatározott ütemtervben foglaltak szerint ellenőrzi.
(2) A közterület-felügyelet az ütemtervnek megfelelő ellenőrzéseken tapasztaltakról, valamint a megtett intézkedésekről köteles negyedévente, az azt követő hónap utolsó napjáig a jegyző részére, az általa meghatározott adattartalommal és szempontok szerint, beszámolót készíteni.
7. § E rendelet 2013. október 1-jén lép hatályba.
A rendelet kihirdetése 2013. szeptember 6-án a Szervezeti- és Működési Szabályzat szerint a Polgármesteri Hivatal hirdetőtábláján megtörtént.
1. melléklet a Budapest Főváros VII. kerület Erzsébetváros Önkormányzata Képviselő-testületének 46/2013. (XI. 6.) önkormányzati rendeletéhez *
a Budapest Főváros VII. kerület Erzsébetváros Önkormányzata közigazgatási területén található üzlet(ek) éves felügyeleti díj fizetési kötelezettségének megállapításához
Kereskedő neve (elnevezése):
Nyilatkozom, hogy a helyi adókról szóló 1990. évi C. törvény 35. § (1) bekezdésében meghatározott adóköteles tevékenységet a bevallás időpontját megelőző adóévben a Fővárosi Önkormányzat területén folytattam / nem folytattam. (A megfelelő rész aláhúzandó!)
A Rendelet hatálya alá tartozó üzlet(ek) adatai:
1. üzlet címe:
2. üzlet címe:
3. üzlet címe:
A kereskedő által Budapest Főváros közigazgatási területén üzemeltetett további üzlet(ek) adatai (A kereskedelmi tevékenység helye szerinti bontásban!)
Kérjük, hogy az alábbiakban a vonatkozó jogszabályi rendelkezések alapján, és a bevallás időpontját megelőző adóév iparűzési adóalapjának összegét megadni szíveskedjen!
évi iparűzési adóalap összege:*
Kérem, hogy az esetleges többlet felügyeleti díj befizetésemet az Önkormányzat részemre visszafizetni / a következő időszakra beszámítani szíveskedjen. (A megfelelő rész aláhúzandó!)
(kereskedő, vagy képviselője aláírása)
* A Fővárosi Önkormányzat által a helyi adókról szóló 1990. évi C. törvény 5. § c) pontjában meghatározott helyi iparűzési adóra vonatkozó bevallás alapján.
Megállapította: Budapest Főváros VII. kerület Erzsébetváros Önkormányzata Képviselő-testületének 45/2015. (XII. 18.) önkormányzati rendelete 1. §. Hatályos: 2015. XII. 31-től.
Megállapította: Budapest Főváros VII. kerület Erzsébetváros Önkormányzata Képviselő-testületének 45/2015. (XII. 18.) önkormányzati rendelete 2. § (1). Hatályos: 2015. XII. 31-től.
Beiktatta: Budapest Főváros VII. kerület Erzsébetváros Önkormányzata Képviselő-testületének 45/2015. (XII. 18.) önkormányzati rendelete 2. § (2). Hatályos: 2015. XII. 31-től.
Beiktatta: Budapest Főváros VII. kerület Erzsébetváros Önkormányzata Képviselő-testületének 45/2015. (XII. 18.) önkormányzati rendelete 2. § (3). Hatályos: 2015. XII. 31-től.
Beiktatta: Budapest Főváros VII. kerület Erzsébetváros Önkormányzata Képviselő-testületének 45/2015. (XII. 18.) önkormányzati rendelete 3. §. Hatályos: 2015. XII. 31-től.
Beiktatta: Budapest Főváros VII. kerület Erzsébetváros Önkormányzata Képviselő-testületének 45/2015. (XII. 18.) önkormányzati rendelete 4. §, Melléklet. Hatályos: 2015. XII. 31-től.

References: § 27
 § 9
 § 30
 § 23
 § 31
 § 5